Црква „Св. Никола“ - Будимирци

**Свети Никола** – главна селска црква во селото Будимирци.

## Местоположба
Црквата се наоѓа во крајниот источен дел од селото.

## Историја
Црквата била изградена во 1878, повторно била изградена во 1930, а била обновена во 1952, 1990 и 2003 година. Во текот на Првата светска војна храмот бил срушен до темел, а камењата биле земени на фронотот за изградба на бункери. Голем дел од вредните работи во црквата биле земени од страна на бугарската војна и биле однесени во Бугарија. Во 2003 година, храмот бил обновен од страна на жителите на селото, внатрешноста повторно била зографисана и снабдена со икони и дарови од верниците.

Според некои проучувачи, црквата била изградена на местото на постара црква којашто била посветена на Света Петка.
 
## Архитектура
Градбата на црквата е еднокорабна со правоаголна основа и полукружна апсида на источната страна којашто е украсена со слепи ниши. На јужната и западната страна на црквата е дограден отворен трем. Главниот влез на црквата се наоѓа на западната страна, а храмот има и спореден влез на јужната страна. Над секој од обата влеза има голема ниша со фреска којашто е видно оштетена. Храмот е изграден од делкан камен и варов малтер и е обоен во бела боја.

Внатрешноста на црквата била зографисана во приближно ист период кога биле изработени иконостасот и иконите. На една од иконите е наведена годината 1885, како и иницијалите Д. А. З. на зографот Димитрие Андонов Зограф со потекло од селото Магарево. Фрескоживописот во црквата е зачуван е во својата првобитна состојба од 1888 година. Потписите на фреските се испишани на словенски јазик. Поради просторноста на црквата, распоредот на живописот е изведен на класичен начин, што е карактеристично за XIX век.

Дворот на црквата е ограден со камена ограда над којашто се издига камбанаријата. Таа е со квадратна основа и нејзините ѕидови исто така се изградени од камен, а во горниот дел во висина на ѕвоното има конструкција од дрвени греди којашто е покриена од лимен кров. Во дворот на црквата има помошен објект којшто е изграден од камен, а во непосредна близина на дворот на црквата од надворешната страна се сместени селските гробишта.

## Галерија

Податотека:Црква „Св. Никола“ - Будимирци.jpg|Дворот на црквата
Податотека:Црква „Св. Никола“ - Будимирци 12.jpg|Јужната страна
Податотека:Црква „Св. Никола“ - Будимирци 5.jpg|Припратата на јужната страна
Податотека:Црква „Св. Никола“ - Будимирци 6.jpg|Припратата на западната страна
Податотека:Црква „Св. Никола“ - Будимирци 3.jpg|Споредниот влез
Податотека:Црква „Св. Никола“ - Будимирци 4.jpg|Ниша со фреска над споредниот влез
Податотека:Црква „Св. Никола“ - Будимирци 7.jpg|Главниот влез
Податотека:Црква „Св. Никола“ - Будимирци 8.jpg|Ниша со фреска над главниот влез
Податотека:Црква „Св. Никола“ - Будимирци 10.jpg|Апсидата
Податотека:Гробишта во Будимирци.jpg|Селските гробишта
Податотека:Црква „Св. Никола“ - Будимирци 2.jpg|Камбанаријата
Податотека:Црква „Св. Никола“ - Будимирци 9.jpg|Помошниот објект
Податотека:Гробишта во Будимирци 2.jpg|Селските гробишта


## Поврзано
* Трновски манастир
* Црква „Св. Димитриј“ - Будимирци
* Будимирци
* Преспанско-пелагониска епархија
* Битолско архијерејско намесништво
* Старавинска парохија

## Наводи

## Надворешни врски
* 

Категорија:Будимирци
Будимирци